Oficiālais Vēstnesis L 346 , 31/12/2003 Lpp. 0029 - 0030



Komisijas Regula (EK) Nr. 2339/2003 (2003. gada 30. decembris), ar kuru groza Regulu (EEK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem trūcīgākajām personām Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgus noteikumus pārtikas piegādei no intervences krājumiem izraudzītām organizācijām izplatīšanai trūcīgākajām personām Kopienā [1], un jo īpaši tās 6. pantu, tā kā: (1) Komisijas Regulas (EEK) Nr. 3149/92 [2] 4. pantā ir izklāstīti sīki izstrādāti noteikumi uzaicinājumiem uz konkursu attiecībā uz piegāžu organizēšanu dalībvalstīs, kuras piedalās Kopienas pasākumā. (2) Produktus, kurus sadala saskaņā ar gada plānu un kuri jāizņem no intervences krājumiem, var piegādāt neapstrādātā veidā vai arī biežāk pārstrādātus pārtikas ražošanai vai arī var izņemt pret samaksu par tādas pārtikas ražošanu, kuru laiž Kopienas tirgū. Pēdējā gadījumā jāprecizē intervences krājumos esošie produkti, kurus var izņemt pret samaksu par graudaugu un piena produktu ražošanu. (3) Lai efektīvāk reaģētu uz labdarības organizāciju vajadzībām un paplašinātu piegādāto pārtikas produktu klāstu, jānosaka, ka pārtikas ražošanas nolūkos intervences krājumos esošos produktus var iekļaut citos produktos. Tomēr tad par katru galaproduktu intervences krājumos esošajiem produktiem jāsastāda vismaz 50 % no piegādājamā pārtikas produkta tīrā svara. (4) Tādēļ attiecīgi jāgroza Regula (EEK) Nr. 3149/92. (5) Šajā regulā paredzētie pasākumi ir saskaņā ar attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Ar šo Regulu (EEK) Nr. 3149/92 groza šādi. 1. Regulas 4. pantu groza šādi: a) 2. punkta a) apakšpunktā: i) pirmajai daļai pievieno šādu: "Piegādājamais produkts ir produkts, ko izņem no intervences krājumiem neapstrādātā veidā vai pēc iesaiņošanas un/vai pārstrādes, vai arī produkts, ko laiž tirgū, to izņemot no intervences krājumiem pret samaksu par piegādi."; ii) pēc otrās daļas ievieto šādu daļu:"Otrās daļas trešajā ievilkumā minētajā gadījumā, ja piegāde ietver labību vai graudaugu produktus, uzaicinājumā uz konkursu jānorāda, ka produkts, kurš ir jāizņem, ir īpaša labība, kas atrodas intervences aģentūras rīcībā. Ja piegāde ietver piena produktus, uzaicinājumā uz konkursu jānorāda, kurš produkts – sviests vai sausais piens – jāizņem no intervences aģentūras rīcībā esošajiem krājumiem, atkarībā no krājumiem, kas atrodas minētās aģentūras rīcībā."; b) iekļauj šādu 2.a punktu: "2a. Intervences produktus var iekļaut vai pievienot citiem produktiem, kurus laiž tirgū, lai ražotu pārtiku, kas piegādājama plāna īstenošanas mērķiem. Šādos gadījumos intervences krājumos esošajiem produktiem jāsastāda vismaz 50 % no piegādājamā pārtikas produkta tīrā svara. Pirmās daļas piemērošanas nolūkos uzaicinājumā uz konkursu skaidri norāda, ka intervences krājumos esošajiem produktiem jāsastāda vismaz 50 % no piegādājamā pārtikas produkta tīrā svara."; 2. Regulas 9. panta pirmajai daļai pievieno šādu ievilkumu: "— uzaicinājumi uz konkursu ir saskaņā ar 4. pantu, un piegādes īsteno saskaņā ar šīs regulas noteikumiem." 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. decembrī Komisijas vārdā — Komisijas loceklis Franz Fischler [1] OV L 352, 15.12.1987., 1. lpp. Regula grozīta ar Regulu (EK) Nr. 2535/95 (OV L 260, 31.10.1995., 3. lpp.). [2] OV L 313, 30.10.1992., 50. lpp. Regulā jaunākie grozījumi izdarīti ar Regulu (EK) Nr. 1921/2002 (OV L 293, 29.10.2002., 9. lpp.). --------------------------------------------------